《和朝鲜使赵蔼石诗步韵》
清代·袁保龄

凤翙高冈鹤在阴，名贤邂逅喜推襟。相期戮力千秋事，不负论交万里心。

阊阖正开天詄荡，沧滨遥望海重深。愿君黾勉崇明德，侨札风流又见今。

作者简介：（1841—1889）河南项城人。袁甲三次子。少与兄袁保恒从父治军。光绪八年以直隶候补道督办旅顺海防，兴筑炮台营垒，并种桑设学。旅顺遂为北洋海军要塞。卒于旅顺防次。